משה רוזין

הרב משה רוזין (תרל"א, 1871 - י"ז בתשרי תשי"ח, 1957) היה רב ליטאי-אמריקאי, נשיא אגודת הרבנים דארצות הברית וקנדה ומחבר ספרי נזר הקודש. חתנו של הרב הלל דוד הכהן טריווש. נולד לרב יהודה לייב. נסמך להוראה ונבחר לרב בקהילת חווידאן, במחוז טווריג, מערב ליטא. במלחמת העולם הראשונה פעל רבות למען היישוב היהודי בליטא. בשנת תרפ"ח היגר לארצות-הברית, כיהן שם כרב בקהילות חשובות והיה נשיא "אגודת הרבנים" של צפון אמריקה. התפרסם בחיבוריו "דברי סופרים", שו"ת "שאילות משה", סדרת "נזר הקודש" על הש"ס שבשלה התפרסם, וספרים נוספים. בחווידאן היה קרוב לרב אברהם ישעיהו קרליץ, בעל החזון איש, וגם שימש כמסדר קידושין שלו. בנו ר' חיים רוזין (נפטר בי"ב באייר תשל"א) היה מרבני ניו יורק. אהל משה - דרשות לפרשיות השבוע ולמועדים, ביאורים במדרשים גם על ידי משלים וציורים. יצא לאור בידי בנו, הרב חיים, בדפוס "מודרן ליינאטייפ קאמפ", ניו-יורק תשכ"ג. דברי סופרים : חקרי הלכה על פי סוגיות הש"ס - יצא לראשונה בדפוס "חברת דפוס והוצאה", וילנה תרע"ב, ובדפוס צילום בדפוס "ספראגף קמפאני", ניו יורק תשט"ו. שאילות משה - ספר שאלות ותשובות על ארבעת טורי השו"ע עם ביאורים ובירורים. יצא לאור בדפוס "מוינשטר פאבלישינג קאמפ", ניו-יורק ת"ש. סדרת נזר הקודש - למעט כרך אחד שהוא בעצם חלק שני של שו"ת "שאילות משה" ששמו הראשי נזר הקודש ושו"ת, השאר על הש"ס וכוללים ביאורים וחידושים בגפ"ת ושיטות הראשונים ומסקנות הלכתיות. בהוצאה משותפת של דפוס "האחים גרוס" וח"ש קרינסקי, ניו-יורק תשמ"א, הודפסה הוצאת דפוסי צילום של הכרכים על הש"ס שהוכנסו לארבעה כרכים בהוצאה זו: בראשון על מסכתות זבחים ומנחות; בשני על חולין, בכורות ותמורה; בשלישי על מסכתות ערכין, כריתות, מעילה ותמיד; ברביעי על מסכתות פסחים, יומא, מכות, מקואות שבמשנה ונדה, וכן על הספר "דברי סופרים". נזר הקודש ושו"ת - חלק שני של שו"ת "שאילות משה". יצא לאור בדפוס "מודרן ליינאטייפ קאמפ", ניו-יורק (ברוקלין) תשי"ג. נזר הקדש : על מסכת יומא - יצא לאור בדפוס "מוינשטר פאבלישינג", ניו-יורק (ברוקלין) תש"ב. נזר הקדש : על מסכת מכות - יצא לאור בדפוס "מודרן ליינטייפ", ניו-יורק תש"ג. נכרך עם מסכת מעילה. נזר הקדש : על מסכת מעילה - נכרך יחד עם מסכת מכות, ניו-יורק תש"ג. נזר הקדש : על מסכת חולין - יצא לאור בדפוס "מודרן ליינטייפ", ניו-יורק תש"י. נזר הקדש : על מסכת תמיד - כולל ביאור בדברי הרמב"ם בחיבורו משנה תורה (היד החזקה) בהלכות קרבן פסח והלכות חגיגה יצא לאור בדפוס "מודרן ליינטייפ", ניו-יורק תשי"א. נזר הקדש : על מסכת כריתות - כולל בסופו קונטרס מילואים. יצא לאור בדפוס "מוינסטר פאבלישינג", ניו-יורק (ברוקלין) תרצ"ח. נזר הקדש : על מסכת תמורה - עם קונטרס על מסכת מקוואות. יצא לאור בדפוס "מוינשטר פאבלישינג", ניו-יורק תרצ"ו. נזר הקדש : על מסכת מנחות, יצא לאור בדפוס "מוינשטר פאבלישינג", ניו-יורק תרצ"ד. נזר הקדש על מס’ זבחים - עם שו"ת הלכה למעשה בענייני מקוואות. יצא לאור לראשונה בדפוס יעקב לוין, וילנה תר"ץ. יצא שוב בדפוס נאבל, ניו-יורק תשי"ג. נזר הקודש על מסכת נדה - יצא לאור בדפוס "מוינשטר פאבלישינג", ניו-יורק תש"ו. ספר זה זיכה אותו בפרס הרב קוק לספרות תורנית לשנת תש"ו-תש"ז. נזר הקודש על מסכת ערכין - כולל ביאורים להלכות נגעים, ב"משנה תורה" של הרמב"ם. יצא לאור בדפוס "מוינשטר פאבלישינג", ניו-יורק תרצ"ז. נזר הקודש על מסכת תמורה - כולל קונטרס על מסכת מקוואות, ביאורים ופסקי הלכה. יצא לאור לראשונה בדפוס "מוינעשטער פאבלישינג", ניו-יורק תרצ"ו, ושוב בדפוס צילום על ידי חתן המחבר, חיים ישראל קרינסקי, בניו-יורק תש"ל. נזר הקודש : ביאורים וחידושים על מסכת פסחים, חולין וזבחים, מהדורא תנינא - יצא לאור בידי בנו, הרב חיים רוזין בניו-יורק תשי"ט. יצחק גולדשלג, אזכרה: מחברים שנפטרו בשנת תשי"ח; הרב משה ראזין, בתוך: ארשת: ספר שנה לחקר הספר העברי, כרך א, עמ' 493–494. אשר זלקא ראנד (עורך), "הרב ר' משה ראזין שליט"א", תולדות אנשי שם ח"א, ניו יורק, תש"י, עמ' 123–124, באתר היברובוקס 'רוזין, ר' משה ב"ר יהודה־לייב', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 94 (ספר יזכור לקהילת ליטא, בספריית העיר ניו יורק, תמונה 1292). חיבוריו בהיברובוקס שו"ת "שאילות משה" סדרת "נזר הקודש" (למעט כרך אחד הכל על הש"ס) כרך של "נזר הקודש" שהוא בעצם חלק שני של "שאילות משה" חולין (מהדורה ראשונה) נדה (כולל 'שו"ת הלכה למעשה בענייני מקוואות') - מהדורה ראשונה פסחים, זבחים וחולין : מהדורא תנינא יומא תמורה כריתות ערכין (כולל קונטרס 'להלכות נגעים, ביאורים להרמב"ם') בכורות מנחות מעילה תמיד נדה "דברי סופרים : חקרי הלכה" (הדפסה שנייה) חיבוריו של הרב משה רוזין בקטלוג המאוחד של הספריות בישראל (גרסה נוספת(הקישור אינו פעיל)) מצבתו ומצבת אשתו. ראו עליו: אשר זלקא ראנד (עורך), "הרב ר' חיים ראזין שליט"א", תולדות אנשי שם ח"א, ניו יורק, תש"י, עמ' 124, באתר היברובוקס חולק פרס הרב קוק, דבר⁩⁩, 3 ינואר 1949.